ომენოღალე ავიაციაშ ერეფოშქაშე ორგანიზაცია

ომენოღალე ავიაციაშ ერეფოშქაშე ორგანიზაცია (ICAO) არსებენს 1947 წანაშ 4 პირელშე. თიში ამოცანეფი დო ღანკეფი, სტრუქტურაშ დო კომპეტენციაშ ოწესდვალო დვალირობეფი მოჩამილი რე ჩიკაგოშ 1944 წანაშ კონვენციაშ მაჟირა ნორთიშ გოთოლწორაფათ. თეწკჷმა ართო იკაო-შ ნორმეფი ნუმუთ მუთმოფხვადჷნა ჩიკაგოშ 1944 წანაშ კონვეციაშ I დო III ნორთეფს. თენა რე იკაოშ წესდვალუაშ მუშობურობა. ერეფოშქაშე ომენოღალე ავიაციაშ მალასიან გოვითარაფაქ ანუ სახენწჷფოეფიშ ომენოღალე ავიაციაქ, ნამუთ დოკაფილი რდეს ერეფოშქაშე ოჰეერე მეულა-მოულათჷნ, გაპიჯალჷ 1944 წანაშ გერგობათუთას ჩიკაგოშ კონფერენციას ერეფოშქაშე ომენოღალე ავიაციაშ გეშა კონვენციაშ დოდვალა (1944 წანაშ ჩიკაგოშ კონვენცია) დო ომენოღალე ავიაციაშ ერეფოშქაშე ორგანიზაციაშ (იკაო) დორსხუაფა. ჩიკაგოშ 1944 წანაშ კონვენციაშ დო იკაო-შ საქვარუაშ თარი ღანკი რე ერეფოშქაშე ომენოღალე ავიაციაშ უშქურანჯი დო კვანწილი გოვითარაფილი, წორწო შელებუამობაშ ოსხირს ერეფოშქაშე ოჰეერე მეულა-მოულაშ გონიერო დო მიოჭირნეთ სრულაფა (1944 წანაშ ჩიკაგოშ კონვენციაშ პრეამბულა). იკაოშენ აკომუშებული დო მეღებული ტექნიკურ-იურიდიული მოთხირეფიშ თარი მუშობურობა რე, ნამჷ-და თინეფი რე ტექნიკურ-იურიდიული ეტალონეფი, ნამუსჷთ უღჷ მორალურ-პოლიტიკური, მარა ვაიურიდიული შანულობა. სახენწჷფო, ნამუთ უხუჯანს თე თუ თი სტანდარტის, რეკომენდაფილ პრაქტიკას ვარ-და წესეფს, ნამჷდგა ბორჯის შეულებჷ თინეფიშ ვარაფა, თუ თენა ოუციეთ მიღჩქინჷ-და, მარა იკაო ბრელი ტექნიკურ-იურიდიული მეძირაფას ირზენს ერეფოშქაშე ფურინუეფიშ უშქურანჯობაშ საჭირო დონეშ გარანტიას, სახენწჷფოეფი ოცადჷნა არძო პიჯალაშ სრულაფას.

 რეგიონეფი დო რეგიონალური ოფისეფი 
სასო-ს უღჷ შკვითი რეგიონალური ოფისი, ნამუთ ჩხორო რეგიონს მართუენს.
1. აზია დო რჩქალი ოკიანე, ბანგკოკი, ტაილანდი
2. არხო ბჟაეიოლი, კაირო, ეგვიპტე
3. ბჟადალი დო ცენტრალური აფრიკა, დაკარი, სენეგალი
4. ობჟათე ამერიკა, ლიმა, პერუ
5. ოორუე ამერიკა, ცენტრალური ამერიკა დო კარიბიშ ზუღა, მეხიკო, მექსიკა
6. ბჟაეიოლი დო ობჟათე აფრიკა, ნაირობი, კენია
7. ევროპა დო ოორუე ატლანტიშ ოკიანე, პარიზი, საფრანგეთი

 ლიდერეფი 

 გენერალური მელამოსეეფიშ ერკებული 
  ალბერტ როპერი (1944-1951)
  კარლ ლიუნგბერგი (1952-1959)
  რონალდ მაკალისტერ მაკდონელი (1959-1964)
  ბერნარდუს ტილმან ტვაითი (1964-1970)
  ასად კოტაიტე (1970-1976)
  ივ ლამბერი (1976-1988)
  შივინდერ სინგ სიდუ (1988-1991)
  ფილიპე როშატი (1991-1997)
  რენატო კლაუდიო კოსტა პერეირა (1997-2003)
  ტაიებ შერიფი (2003-2009)
  რეიმონდ ბენჯამინი (2009-ამდღარშახ)

 სხუნუშ პრეზიდენტეფიშ ერკებული 
  ედვარდ პირსონ ვორნერი (1947-1957)
  ვალტერ ბინაგი (1957-1976)
  ასად კოტაიტე (1976-2006)
  რობერტო კობე გონსალესი (2006-ამდღარშახ)

 ლიტერატურა 
 დავით გეფერიძე, ერეფოშქაშე ოჰეერე სამართალი, გვ. 154-165, თბ., 2009, გიშაშქუმალა „მერიდიანი“.

 რესურსეფი ინტერნეტის 
 ICAO-ს თარი საიტი(ინგლისური/ფრანგული)
 ICAO-ს ევროპაშ რეგიონალური საიტი 
 აეროპორტეფიშ ოგორუე კოდეფიშ მეჯინათ 

კატეგორია:ავიაცია
კატეგორია:ერეფოშქაშე ორგანიზაციეფი